ต้องมาทำงานที่เซ็นทรัล พอจอดรถเสร็จระหว่างเดินขึ้นห้างก็ผ่านร้านกาแฟที่ชั้น B1 ดูบรรยากาศน่าทานค่ะมีที่นั่งเล็กๆอยู่หลายที่เลือกค่ะประมาณ 6-7 โต๊ะ และราคาก็ไม่แพงอย่างที่คิด ราคากันเองค่ะเพราะถ้าขึ้นไปทานกาแฟที่ชั้นด้านบน ราคาค่อนข้างแพงค่ะ และรสชาติก็ไม่ต่างกัน ปกติจะทานมอคค่ากาแฟตลอดเพราะชอบทานกาแฟและช็อคโกแลต มอคค่าจึงตอบโจทย์ได้ดีที่สุดค่ะ แต่หากใครที่มองหาน้ำผลไม้สกัดกาก น้ำปั่น ทางร้านก็มีขายค่ะ หรือเป็นขนมปังร้อนๆที่ไว้ทานคู่กับกาแฟก็มีพร้อมขายค่ะ ลองซื้อครัวซองใส่แฮมมาทานดูโดยทางร้านจะทำครัวซองผ่ากลาง ทาครีมเปรี้ยวๆหวานๆแล้ววางแฮมไว้ตรงกลาง ทานคู่กับกาแฟอร่อยเข้ากันดีค่ะ